Source: http://www.handlova.eu/AEAT.internet/Inicio/_otros_/Opine/Buzones_de_Sugerencias/sprava-mestskeho-cintorina.phtml?id3=78707
Timestamp: 2019-10-18 18:39:11+00:00
Document Index: 13861660

Matched Legal Cases: ['§ 21', '§ 10', '§ 12', '§ 14', '§ 15', '§ 21', '§ 24']

> Pre občana > Správa mestského cintorína
Mestský cintorín v Handlovej
Prístupové brány na mestskom cintoríne v Handlovej sa zamykajú každý deň nasledovne:
Zimný čas:od 18.00 do 8.00 h.
Letný čas: od 20.00 do 8.00 h.
Uzamknutá bude hlavná aj zadná brána, čím nebude možný prechod cez cintorín v uvedených hodinách. Správca cintorína pristúpil k rozhodnutiu uzamykať cintorín po opakovaných porušeniach Cintorínskeho poriadku vo večerných hodinách.
Informácie od správcu cintorína v Handlovej
Vaše pripomienky a návrhy, týkajúce sa zlepšenia správy a činnosti cintorína, zasielajte priamo na adresu Parte s.r.o., Hviezdoslavova 9, 971 01 Prievidza, alebo e-mailom: cintorinhandlova@gmail.com (s uvedením mena, adresy a telefónneho čísla.)
Budeme sa snažit akýkoľvek problém vyriešiť v čo najkratšom období k Vašej spokojnosti.
Na základe Zákona č.131/2010 Z. z. o pohrebníctve z 3. marca 2010, podľa § 21, bod 1. právo užívať hrobové miesto vzniká uzavretím nájomnej zmluvy .
V nájomnej zmluve v bode IV sú povinnosti nájomcu hrobového miesta
dodržiavať ustanovenia Prevádzkového poriadku a Všeobecného záväzného nariadenia, ktoré sa týkajú povinností nájomcu hrobového alebo urnového miesta,
užívať hrobové alebo urnové miesto podľa nájomnej zmluvy.
uviesť hrobové alebo urnové miesto na svoje náklady do pôvodného stavu, ak vykoná zmeny na veci bez súhlasu prenajímateľa.
Vyberáme z platného znenia VZN mesta Handlová
Nakoľko dochádza k častému porušovaniu VZN mesta Handlová o prevádzkovom poriadku pohrebiska a chceme predísť zbytočným konfliktom, oboznamujeme Vás s najdôležitejšími bodmi VZN mesta Handlová č.1/2011o prevádzkovom poriadku pohrebiska (ktorý je vyvesený pri vstupe na cintorín Handlová na vývesnej tabuli a je dostupný širokej verejnosti podľa Zákona o pohrebníctve) a nájdete ho aj po kliknutí sem.
Aktuálne platný cenník, ktorý je prílohou VZN nájdete po kliknutí sem
§ 10 Výpoveď nájomnej zmluvy
3.) c) Prevádzkovateľ pohrebiska vypovie nájomnú zmluvu ak: nájomca ani po upozornení nezaplatil nájomné za užívanie hrobového miesta (ďalej len HM).
§ 12 Povinnosti nájomcu hrobového miesta
5.) c) Nájomca HM je ďalej povinný: pri prácach na HM musí informovať správcu, ktorý mu vydá písomné povolenie na stavebné práce na HM v rozsahu vopred dohodnutom a tým sa musí nájomca riadiť. Týmto zároveň preberá zodpovednosť za práce ľudí, ktorí túto prácu vykonávajú.
5.) e) pri stavebných prácach na HM sa striktne držať pokynov prevádzkovateľa cintorína, najmä mier a prevedenia prác na HM. V prípade nedodržania pokynov bude stavba na náklady nájomcu bezodkladne odstránená.
5.) f) zdržať sa prác na HM, ktoré mu správca vopred písomne neschváli (výsadba stromov a okrasných drevín, osádzanie lavičiek, chodníkov a pod.).
5.) g) zabezpečiť, aby sa firma ním vybratá počas prác na pohrebisku riadila prevádzkovým poriadkom pohrebiska, za čo osobne zodpovedá.
§ 14 Povinnosti návštevníkov pohrebiska
11.) Okrem uvedených povinností, je každý povinný riadiť sa na pohrebisku ďalšími pokynmi prevádzkovateľa pohrebiska, jeho prevádzkovým poriadkom, VZN a dodržiavať BOZP.
§ 15 Stavby na pohrebisku
1. ) K zriadeniu stavby hrobu, náhrobku, hrobky, rámu alebo k prestavbe, alebo úprave už existujúcej stavby na pohrebisku, je potrebný predchádzajúci písomný súhlas prevádzkovateľa.
3.) Pri vyhotovení stavby alebo pri jej úprave sa musí stavebník riadiť podmienkami prevádzkovateľa pohrebiska, najmä pokiaľ ide o tvar, rozmery, výzdobu alebo druh použitého materiálu.
3.) i) pri svahovitom teréne musí byť stavba a jej príslušenstvo rovnomerne odstupňované, 3.) j) zhotovenie chodníka okolo HM je povolené len s písomný súhlasom prevádzkovateľa pohrebiska, ktorý upresní v povolení rozmer, materiál a výškové osadenie chodníka, ktorý musí kopírovať terén na danom HM.
8.) Stavby, ktoré boli postavené bez povolenia alebo pri ktorých neboli dodržané stanovené podmienky a stavby, ktoré ohrozujú bezpečnosť, môže dať prevádzkovateľ pohrebiska odstrániť na náklady vlastníka, ak tento sám nezjedná v stanovenej lehote nápravu.
§ 21 Kontrolná činnosť a sankcie
2. ) Priestupku sa dopustí ten, kto nedodržiava ustanovenia prevádzkového poriadku pohrebiska, ktoré sa týkajú povinností nájomcu HM podľa § 24 písm. a) zákona 131/2010 Z.z. Bod 3.) Za priestupky podľa odseku 2 možno uložiť pokutu do 663 €.
na www.handlova.sk nájdete po kliknutí sem
Zverejnené 15.10.2012
Aktualizované 24.10.2013
94969376